Ιάσων Φωτήλας

Ο Ιάσων Φωτήλας (25 Σεπτεμβρίου 1969) είναι Έλληνας πολιτικός και δικηγόρος.

Βιογραφικά στοιχεία 
Γεννήθηκε στην Πάτρα και είναι γιος του Ασημάκη Φωτήλα, πολιτικού και δικηγόρου, και της Αλίκης Κακούρη. Από την πλευρά του πατέρα του κατάγεται από την οικογένεια Φωτήλα. Σπούδασε νομικά, είναι δικηγόρος Πατρών και από το 2011 είναι συνιδρυτής της θεατρικής ομάδας Υποκριτές. 

Στις εθνικές βουλευτικές εκλογές του Ιανουαρίου του 2015 εξελέγη βουλευτής Αχαΐας με το Το Ποτάμι.

Στις 18 Οκτωβρίου 2016, ο Ιάσων Φωτήλας διεγράφη από την κοινοβουλευτική ομάδα του Ποταμιού για δηλώσεις του σχετικά με την ενδεχόμενη συνεργασία του Ποταμιού με τη Νέα Δημοκρατία.

Στις 24 Ιανουαρίου 2017, προσχώρησε στη Νέα Δημοκρατία και στις 18 Απριλίου του ίδιου έτους ορίστηκε αναπληρωτής τομεάρχης Υγείας του κόμματος. Στις βουλευτικές εκλογές του 2019 εξελέγη βουλευτής Αχαΐας με τη Νέα Δημοκρατία.

Παραπομπές 

Έλληνες δικηγόροι
Βουλευτές εκλεγμένοι με το Ποτάμι
Βουλευτές Αχαΐας
Οικογένεια Φωτήλα
Έλληνες βουλευτές διαγραφέντες
Βουλευτές εκλεγμένοι με τη Νέα Δημοκρατία